कलियुग मेँ चढ़लोॅ यहाँ, बहिन-बहू रोॅ दाव।
 कलियुग रोॅ कलिकथा विकट, के समझेॅ जिनखेल।
 जेकरा सम्पत जोॅन रँ, वै सेँ ओन्हे नेह।
 कलियुग रोॅ करतूत ई, साधू पूछै जात।
 करिया सूरज लै फिरै, कलियुग रोॅ ई भोर।
 कलियुग केरोॅ काल ई, कानै नीम-परास।
 कलियुग-विष केॅ घोंटतें, पानी हरा कचोर।
 भाखन नीती रोॅ करै, खोजै यहाँ इंजोर।
 डीहोॅ पर कलियुग बसै, ऐंगन लगै मशान।
 कलियुग खोजै आक सेँ, पीपर केरोॅ फोॅल।
 ऐत्हैं ही मधुमास रोॅ, उपजै भेद अनेक।
 माय रोॅ अँचरा तर जना, चिलका फेकै पाँव।
 ई कलियुग रोॅ फेर मेँ, नद्दी नहर समाय।
 आरू मुसाफिर सब यहाँ, जेकरोॅ कोय नै गाँव।
 माहुर सन-तन-मन करै, ई कलियुग रोॅ फेर।
 आन पूत रोॅ पूत छै, अपने पूत कपूत।
 बान्हन सुथरी के रहेॅ या रेशम रोॅ डोर।
 कलियुग चाहै इक करौं-पानी आरो तेल।
 सबरोॅ तेॅ ओरान छै, एकरे नै ओरान।
 ठोरोॅ पर घूसा बसै, मुट्ठी पर मुस्कान।
 ई देखी नै द्वापरे, कलियुग तक हैरान।
 पर्वत पर के सिंह पर, चढ़ी शनी अगराय।
 अनसोॅ नै लागै सुनी, बैल्हैं बैल बियाय।
 कलियुग नाँचै छै, लेलेॅ अपनोॅ फौज।
 दीपंकर श्रीज्ञान रोॅ, पानी मेँ सम्मान।
 बैठी मुस्कै औंगुठा, घावे दबावै घाव।
 कलियुग केरोॅ जोर सें, दूधो हरा कचोर।
 गाँमोॅ में धूनी करै, साधु-सन्त-फकीर।
 की पोखर आ पोखरा गांगो हुवै कदौड़।
 कोय सोना रोॅ बोरी मेँ हीरा-मोती ढोय।
 सारंगी पर भरतरी कानै गोपी चंद।
 आगिन जखनी लागतौ के सहतौ ई आँच।
 रात्है मेँ जो दिन दिखै, दिखै दुपहरिया रात।
 आरो अपने कारणें, हाथी-माथा धूल।
 तैहियो होलै लाभ नै भारी यहेॅ कचोट।
 दू फाँकोॅ मेँ सब हुवै, पड़थैं धार कुठार।
 की करतै ठाड़ोॅ वहाँ, माथा पर कोॅ टीक।
 ओकरै लेॅ झूम्मर यहाँ आरो खड़ा उपास।
 सन्यासी रोॅ नाम छै, नारि-हरण मेँ आय।
 देह दिखावै मेँ दिखै, कलियुग रोॅ उत्कर्ष।
 पोथी धरमोॅ रोॅ रहै, वहु मेँ नंगा चित्र।
 कलियुग मेँ हाही केरोॅ खाली बन्दर-कूद।
 वै पर डाली के गेलै अमरित ठियां कुनैन?
 कलियुगिया कलियुग केरोॅ, सतयुग पर दै ढेस।
 करम-करम सेँ ही बनै, करम-करम रोॅ फेर।
 आतंकी केॅ आयकल बोलै लोग शहीद।
 घुंघरू-कंगना काठ छै, बाजै बाजूबंद।
 पढ़लोॅ-लिखलोॅ घोकतै-नादिर छेलै संत।
 बिन्डोबोॅ रॉे बीच मेँ जे पढ़लै ऊ ढेर।
 शासक-पंडित लेॅ बनेॅ-मदिरा-मांस रोॅ झोर।
 अमरेन्दर रोॅ याद तेॅ-परदेशी रोॅ याद। 